open-index/open-wikipedia-markdown huggingface dataset:
Farmakokinetiikka

**Farmakokinetiikka** (farmakon, rohdos, lääke; kinein, liikkua) on farmakologian osa-alue, joka keskittyy lääkeaineen vaiheisiin elimistössä, toisin sanoen sen imeytymiseen eri reittejä, jakaantumiseen elimistössä, sekä eliminoitumiseen eli aineenvaihduntaan, ja erittymiseen pois elimistöstä.

Lääkeaineiden eliminoitumiseen liittyy usein geneettisiä eroja yksilöiden välillä. Näitä tutkii farmakogenetiikka.

## Kirjallisuutta
*
Beringinmerimetso

**Beringinmerimetso** (*Phalacrocorax urile*) on Tyynenmeren pohjoisosissa elävä merimetso. Sen esiintymisalue ulottuu Japanin Hokkaidosta ja Kuriileilta Aleuteille ja Alaskan etelärannikolle. Johann Friedrich Gmelin kuvaili lajin holotyypin Kamtšatkasta vuonna 1789.

## Lähteet
Simon Helberg

**Simon Maxwell Helberg** (s. 9. joulukuuta 1980 Los Angeles, Kalifornia, Yhdysvallat) on yhdysvaltalainen näyttelijä ja koomikko. Hänen tunnetuin roolinsa on Howard Wolowitz komediasarjassa *[[Rillit huurussa]]*.     

## Ura
Simon Helberg oli mukana komediasarjassa *[[MadTV]]* vuonna 2002. Hän on esiintynyt myös mm. televisiosarjoissa *[[Joey]]* ja *[[Studio 60]]*. Vuodesta 2007 alkaen hän on näytellyt insinööri Howard Wolowitzia komediasarjassa *[[Rillit huurussa]]*.

Helberg oli mukana internetissä julkaistussa musikaalisarjassa *[[Dr. Horrible's Sing-Along Blog]]*. Vuonna 2009 hän esitti rabbi Scott Ginzleriä elokuvassa *[[A Serious Man]]*. 

Helberg ja Derek Waters muodostavat komediaduon *Derek & Simon*.  Helberg on myös koulutettu pianisti.

## Yksityiselämä
Simon Helberg on näyttelijä Sandy Helbergin ja Harriet Helbergin poika. Hän on naimisissa näyttelijä Jocelyn Townen kanssa. Helberg on juutalainen.

## Filmografia
### Elokuvat

### Televisiosarjat

## Lähteet

## Aiheesta muualla
* 
* Simon Helberg Twitterissä
* CBS - The Big Bang Theory Cast - Simon Helberg
* 
* Simon Helberg TV.com-sivustolla
Kazbekin piiri

**Kazbekin piiri** (; avaariksi Казбек район, *Kazbek raion*) on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 583,8 neliökilometriä. Asukkaita on 41&nbsp;900 henkeä (vuonna 2010).

Kazbekin piiri sijaitsee Dagestanin länsiosassa. Se rajoittuu pohjoisessa Novolakin, Hasavjurtin ja Kiziljurtin piireihin, idässä ja kaakossa Buinakskin piiriin, etelässä ja lounaassa Gumbetin piiriin sekä lännessä Tšetšeniaan. Vuoristoinen alue on eroosion voimakkaasti kuluttama. Seudun historiallinen nimitys on *Salavatia*.

Piiriin kuuluu Dubkin kaupunkimainen taajama (kaupunkikunta) sekä 11 maalaiskuntaa: Almak, Artluh, Burtunai, Gertma, Gostala, Guni, Dylym, Hubar, Intšha, Kalininaul ja Leninaul. Hallinnollinen keskus on Dylymin kylä, josta on 108 kilometriä tasavallan pääkaupunkiin Mahatškalaan. Asutuskeskuksia on yhteensä 16. Vuoden 2002 väestönlaskennan mukaan 88,0 % piirin asukkaista on avaareja ja 11,6 % tšetšeenejä. Kaupunkiväestön osuus on 13,2 %.

Seudun pääelinkeino on maatalous, joka on erikoistunut viljan ja maissin viljelyyn sekä karjanhoitoon. Teollisuutta edustavat leipomot ja myllyt.

Piirissä toimii 13 lastentarhaa, 12 yleissivistävää koulua, kaksi lukiota, ammattilyseo ja lasten luomistyön keskus. Kulttuurilaitoksia ovat musiikkikoulu, 14 kerhotaloa ja 14 kirjastoa.

Nähtävyyksiin kuuluvat jokien uurtamat kanjonit ja muut luonnonmuodostelmat, Gorenžo-järvi ja Issisun mutaparantola. 

Paikallislehtenä ilmestyy avaarinkielinen *Čapar*.

## Lähteet

## Aiheesta muualla
* Kazbekin piirin sivusto 
* Kazbekin piiri Dagestanin presidentin sivustolla  
* Kabekin piiri Dagestanin hallituksen sivustolla
Tampereen Ilveksen SM-liigakausi 1984–1985

Ilves pelasi kaudella 1984-1985 kymmenen joukkueen jääkiekon SM-Liigaa sijoittuen runkosarjassa kolmanneksi ja lopulta pudotuspeleissä voittaen koko liigan. Joukkuetta valmensi Seppo Hiitelä ja kapteenina oli Matti Kaario

## Sarjataulukko

## Pudotuspelit

Välierät Kärpät - **Ilves** 1-3 (4-2, 2-3, 2-5, 3-5)

Loppuottelut TPS - **Ilves** 2-3 (3-2, 6-1, 1-8, 2-3, 2-3)

## Lopputulokset

1. **Ilves**  2. TPS  3. Kärpät  4. Ässät  5. HIFK  6. Tappara  7. Lukko  8. Jokerit  9. SaiPa  10. Kiekkoreipas

## Kokoonpano

|-

|}
Stefan Ridderwall

**Carl Stefan Ridderwall** (s. 5. maaliskuuta 1988 Brännkyrka, Ruotsi) on ruotsalainen jääkiekkomaalivahti, joka siirtyi tammikuussa 2013 Allsvenskan-joukkue IK Oskarshamniin.

## Ura
### Seuraura
Ridderwall on Huddinge IK:n kasvatti. Hän siirtyi sieltä vuonna 2004 DjurgårdeniinF. Ridderwall torjui kauden 2004–2005 pääosin sen J20 SuperElit-joukkueessa, mutta hän vahvisti myös Djurgårdenin J18-joukkuetta, jolle Ridderwall torjui J18 Allsvenskanin hopeaa keväällä 2005. Kaudella 2005–2006 hän teki Elitserien-debyyttinsä torjuessaan vain 17-vuotiaana yhdessä ottelussa. New York Islanders varasi Ridderwallin kuudennella kierroksella 173. pelaajana .

Kauden 2006–2007 Ridderwall pelasi kokonaan Djurgårdenin J20-joukkueessa, jolle hän torjui J20 SuperElitin hopeaa keväällä 2007. Kaudella 2007–2008 Ridderwall aloitti Djurgårdenin Elitserien-joukkueen kakkosmaalivahtina Daniel Larssonille. Hän pelasi siellä 11 runkosarjaottelua, mutta Ridderwall pelasi myös yhteensä neljän HockeyAllsvenskan-ottelun verran lainalla Nyköpings Hockeyssa ja Almtunassa. Hän vahvisti myös Djurgårdenin J20-joukkuetta kevään 2008 pudotuspeleissä.

Ridderwall jakoi kausina 2008–2009ja 2009–2010 Djurgårdenin torjuntavastuun Gustaf Wesslaun kanssa. Jälkimmäinen kausi 2009–2010 päättyi Elitserien-hopeaan. Ridderwall teki toukokuussa 2010 vuoden mittaisen jatkosopimuksen Djurgårdenin kanssa. Hän aloitti kaudella 2010–2011 joukkueen ykkösmaalivahtina. Ridderwall tippui kuitenkin kauden aikana kakkosmaalivahdiksi, kun Mark Owuya otti ykkösmaalivahdin paikan. Kauden jälkeen Djurgårdenin johto ilmoitti, että Ridderwall ei mahdu enää joukkueen tulevaisuuden suunnitelmiin. 

Kaudeksi 2011–2012 Ridderwall siirtyi vuoden mittaisella sopimuksella Timrå IK:hon. Timråssa Ridderwall jakoi torjuntavastuun Joakim Lundströmin kanssa ja pelasi runkosarjassa 25 ottelua. Seuraavaksi kaudeksi hän teki sopimuksen Allsvenskanin Örebro HK:n kanssa. Örebrosta Ridderwall vapautettiin kuitenkin joulukuun 2012 lopussa, ja hän siirtyi tammikuussa Allsvenskanin IK Oskarshamniin.

### Maajoukkueura

Ridderwall voitti alle 20-vuotiaiden MM-hopeaa vuonna 2008. Hän toimi turnauksessa Ruotsin kakkosmaalivahtina Jhonas Enrothille ja pelasi yhden ottelun. Ridderwall toimi hänelle kakkosmaalivahtina myös alle 18-vuotiaiden MM-kilpailuissa 2006.

## Muuta
Ridderwallin isä Rolf oli maajoukkuetason maalivahti, joka torjui mm. Ruotsille olympiapronssia Sarajevon olympiakisoista 1984 sekä MM-kultaa 1991.

## Lähteet
*
*
*

### Viitteet
Kiziljurtin piiri

**Kiziljurtin piiri** (; avaariksi Гъизилюрт район, *Giziljurt raion*; kumykiksi Къызылюрт район, *Qyzyljurt raion*) on kunnallinen itsehallintoalue Dagestanin tasavallassa Venäjällä. Vuonna 1966 perustetun piirin pinta-ala on 524 neliökilometriä. Asukkaita on 80&nbsp;500 henkeä (vuonna 2010).

Kiziljurtin piiri sijaitsee Dagestanin keskiosassa. Se rajoittuu pohjoisessa Babajurtin, idässä Kumtorkalan, etelässä Buinakskin ja Kazbekin sekä lännessä Hasavjurtin piireihin. Seudun kautta virtaa Sulakjoki.

Piiriin kuuluu 13 maalaiskuntaa: Aknada, Gelbah, Kirovaul, Komsomolskoje, Kulzeb, Miatli, Netšajevka, Nižni Tširjurt, Novyi Tširkei, Stalskoje, Sultan-Jangi-Jurt, Tšontaul ja Zubutli-Miatli. Asutuskeskuksia on yhteensä 16. Hallinnollinen keskus on Kiziljurtin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Vuoden 2002 väestönlaskennan mukaan piirin asukkaista on 82,5 % avaareja, 11,5 % kumykkeja, 2,7 % tšetšeenejä ja 1,8 % lakeja. Avaarien lukuun sisältyy myös pienempiä vuoristokansoja kuten didoja ja andeja. Kaupunkiväestöä ei ole.

Seudun pääelinkeino on maatalous, joka on erikoistunut karjanhoitoon sekä viljan, vihannesten ja hedelmien viljelyyn. Lisäksi on rakennustarvike-, elintarvike- ja kaivosteollisuutta.

Piirissä toimii 8 lastentarhaa ja 24 koulua. Kulttuurilaitoksia ovat kolme taidekoulua, 16 kerhotaloa, 17 kirjastoa, kansanteatteri ja kolme museota.

Nähtävyyksiin kuuluu Issi-Suvin kuuma lähde, sen lähellä sijaitseva šeikki Sultan-Muta Tarkovskin muistomerkki sekä akateemikko Aleksandr Višnevskin kotimuseo Nižni Tširjurtin kylässä.

Paikallislehtenä ilmestyy venäjänkielinen *Kiziljurtovskije vesti*.

## Lähteet

## Aiheesta muualla
* Kiziljurtin piiri Dagestanin hallituksen sivustolla
Dalström

**Dalström** on seuraavien henkilöiden sukunimi:

* Axel Hampus Dalström (1829-1882), suomalainen arkkitehti
* Kata Dalström (1858-1923), ruotsalainen kirjailija ja poliitikko 
* Svante Dalström (1826-1879), suomalainen virkamies ja pikakirjoittaja

## Katso myös

* Dahlström
Dahlström

**Dahlström** tai **Dahlstrøm** on muun muassa seuraavien henkilöiden sukunimi:

* Alexandra Dahlström (s. 1984), ruotsalainen näyttelijä
* Benjamin Dahlström (s. 2003), suomalainen jalkapalloilija
* Carl Magnus Dahlström (1805–1875), turkulainen liikemies ja tehtailija
* Erik Dahlström (1879–1943), suomalainen maanviljelysneuvos ja järjestöjohtaja, Ernst Dahlströmin poika
* Ernst Dahlström (1846–1924), turkulainen liikemies ja lahjoittaja
* Fabian Dahlström (s. 1930), suomalainen musiikkitieteilijä
* Greta Dahlström (1887–1978), suomalainen musiikkipedagogi
* Gus Dahlström (1906–1989), ruotsalainen näyttelijä, koomikko, säveltäjä ja sanoittaja
* Harri Dahlström (1935–2012), suomalainen kalatalouden asiantuntija
* Jenny Dahlström (s. 1984), suomalainen näyttelijä ja käsikirjoittaja
* Jere Dahlström (s. 1980), suomalainen pesäpalloilija
* John Dahlström (1868–1948), suomalainen juristi, pankinjohtaja ja valtiopäivämies
* Konrad Dahlström (1838–1908), suomalainen opettaja, rehtori, päätoimittaja ja valtiopäivämies
* Magnus Dahlström (1859–1924), turkulainen liikemies ja lahjoittaja
* Nils Dahlström (1907–1978), suomalainen elokuva-alan vaikuttaja
* Robin Dahlstrøm (s. 1988), norjalainen jääkiekkoilija
* Santeri Dahlström (1859–1913), suomalainen lyseon lehtori, Suomen polaariretkikunnan havainnontekijä 1882–1883
* Sebastian Dahlström (s. 1996), suomalainen jalkapalloilija
* Stina Dahlström (s. 1952), suomalainen korkeushyppääjä
* Svante Dahlström (1883–1965), suomalainen historiantutkija
* Teija Dahlström (s. 1965), suomalainen pituushyppääjä.

## Katso myös
* Dalström
Huppumerimetso

**Huppumerimetso** (*Phalacrocorax featherstoni*) on Uuden-Seelannin kotoperäinen merimetso. Se elää ainoastaan Chahamsaarilla. Laji on uhanalainen ja tuoreimpien laskentojen mukaan sen kanta on 547 paria. Walter Buller kuvaili lajin holotyypin Chathamsaarilta vuonna 1873.

## Lähteet
Abominable

**Abominable** on vuonna 2006 valmistunut TV-elokuva. Elokuva tehtiin yhdysvaltalaiselle kanava Syfylle. *Abominable* on genreltään kauhuelokuva.

## Juoni

Elokuva alkaa, kun maanviljelijä nimeltä Billy Hoss ja hänen vaimonsa Ethel alkavat kuulla ääniä. He menevät ulos koiransa kanssa tutkimaan asiaa. He löytävät hevosen raadon, joka on revitty auki. Heidän koiransa haistaa jotain ja katoaa metsään. Kohta kuuluu, kun joku tappaa heidän koiransa. Billy ja Ethel pakenevat taloonsa.

Kuusi kuukautta myöhemmin pyörätuoliin joutunut mies nimeltä Preston Rogers saapuu mökilleen Otis Wilhelmin kanssa. Toisaalla ryhmä tyttöjä, Karen, Michelle, CJ, Tracy ja Amanda, saapuvat viereiseen taloon.

Illan saapuessa ryhmä metsästäjiä, joiden mukana on myös Billy, ovat etsimässä isojalkaa, samaa olentoa, joka hyökkäsi Billyn koiran kimppuun. Ziegler Dane, toinen henkilö, lähtee tutkimaan ympäristöä, koska ryhmän kolmas henkilö nimeltä Buddy kuulee ääniä. Hän löytää luolan ja huomaa Karenin, yhden tytöistä, joka katosi, koska olio nappasi hänet aiemmin. Olio vetää Karenin pimeyteen ja Dane lähtee pakoon. Muiden luokse päästyään Dane varoittaa toisia oliosta. Kuitenkin yksi kerrallaan olio tappaa jokaisen ryhmästä.

Preston tarkkailee ikkunasta tyttöjen talolle ja koettaa varoittaa isojalasta, joka saapuu kohti taloa. Kuitenkin isojalka tappaa Tracyn, kun hän on lopettamassa suihkussa käyntiään. Preston yrittää saada Otiksen näkemään olennon, mutta isojalka katoaa. Epäuskoinen Otis yrittää antaa rauhoittavan piikin Prestonille, mutta Preston iskee piikin häneen. Preston yrittää edelleen varoittaa tyttöjä. Preston saa tyttöjen huomion ja kertoo heille että ulkona on hirviö. Sitten isojalka hyökkää heidän mökkinsä sisälle ja tappaa tytöt yksi kerrallaan. Ainoastaan Amanda selviää ja pakenee Prestonin mökkiin.

Preston lupaa Amandalle, että he tappavat olion. Isojalka pääsee mökin sisälle, jolloin Preston ja Amanda koettavat karata kiipeilyvarusteilla parvekkeelta. Olento saa napattua Amandan. Samalla Otis on herännyt ja lyö isojalkaa kirveellä selkään, jolloin isojalka pudottaa Amandan. Isojalka tappaa Otiksen, minkä jälkeen se lähtee Prestonin ja Amandan perään. He pääsevät Prestonin autoon ja koettavat paeta, mutta törmäävät puuhun. Amanda lentää ulos etulasista. Preston alkaa peruuttaa autolla isojalan päälle, jolloin se jää puristuksiin auton ja puun väliin ja se lopulta kuolee.

Poliisit saapuvat ja lähettävät heidät ambulanssilla sairaalaan. Poliisit alkavat tutkia paikkoja. Kaikki uhrit ja kuollut isojalka ovat kadonneet. Sitten Sheriffi Halderman ja hänen varamiehensä alkavat kuulla ääniä. Hän ja hänen miehistönsä kääntyvät ja näkevät isojalan katselevan heitä. Kuin tyhjästä isojalkoja ilmestyy enemmänkin.

## Näyttelijöitä

## Aiheesta muualla
* http://www.abominablethemovie.com 
*
Farmakodynamiikka

**Farmakodynamiikka** (kr. *farmakon*, lääke, rohdos; *dynamis*, voima), "lääkkeenvaikutusoppi", on farmakologian osa-alue, joka tutkii lääkkeiden vaikutuksia ja niiden mekanismeja molekyyleihin, elimiin ja koko elimistöön. 

## Lääkeaineiden vaikutusmekanismit
Lääkkeiden farmakodynaamiset vaikutukset ovat hyvin moninaisia. Monien vaikutus kohdistuu erityisiin elimistön säätelymolekyyleihin, reseptoreihin, joita lääkkeet voivat stimuloida (esim. morfiini opioidireseptoreita) tai estää (esim. antihistamiinit histamiinireseptoreita). Ne voivat vaikuttaa myös entsyymeihin (esim. asetyylisalisyylihappo estää syklo-oksigenaasientsyymiä). Jotkin lääkeaineet vaikuttavat solukalvon kuljettajamolekyyleihin (esim. masennuslääke fluoksetiini estää serotoniinin ottoa hermosoluun). Monet syöpälääkkeet ovat kovalenttisesti makromolekyyleihin sitoutuvia aineita, ja ne estävät syöpäsolujen jakautumista sitoutuessaan DNA-molekyyleihin. Joidenkin lääkkeiden vaikutusmekanismi perustuu yksinkertaisiin fysikaalisiin tai kemiallisiin reaktioihin, kuten alumiini- ja magnesiumhydroksidit neutraloivat mahan liiallista happamuutta tai guarkumi sitoo vettä itseensä ja vähentää ummetusta. Myös monia hormoneja tai niiden synteettisiä sukulaisia käytetään lääkkeinä. Antibioottien ja muiden mikrobilääkkeiden vaikutukset perustuvat erilaisiin myrkkyvaikutuksiin mikrobeja kohtaan. Silloin on tärkeää, että myrkkyvaikutus on valikoiva ja kohdistuu vain mikrobiin eikä ihmiseen.

Monet lääkevaikutukset ovat itse asiassa toksisia vaikutuksia, eli ne häiritsevät elimistön normaaleja toimintoja (selvimpiä esimerkkejä ovat anestesia-aineet). Jos tästä on kuitenkin kokonaisuuden kannalta hyötyä, lääkkeen käyttö on perusteltua. Se kuitenkin osoittaa, että lääkkeiden turvallinen käyttö vaatii tarkkuutta ja ammattitaitoa.

## Kirjallisuutta
*Koulu M, Tuomisto J (toim.). Farmakologia ja toksikologia, erityisesti luvut 1 ja 2. Kustannus Oy Medicina, Kuopio 2007. Luettavissa myös verkossa http://www.medicina.fi.
Melonta kesäolympialaisissa 1952 – miesten 1 000 metrin kajakkikaksikko

Helsingin olympiakisojen miesten kajakkikaksikoiden 1&nbsp;000 metrin melontaan osallistui 19 paria. Kilpailu käytiin 28. heinäkuuta Soutustadionilla.

## Alkuerät

Jokaisesta erästä kolme nopeinta loppukilpailuun.

**1.erä**

**2.erä**

**3.erä**

## Loppukilpailu

## Lähteet
* Tulokset puolaksi
Novolakin piiri

**Novolakin piiri** (; lakiksi ЦӀуссалакрал район, *Tsussalakral raion*) on kunnallinen itsehallintoalue Dagestanin tasavallassa Venäjällä. Se on perustettu vuonna 1944, jolloin seudulta karkotettujen tšetšeenien tilalle siirrettiin lakeja Dagestanin vuoristoseudulta. Piirin pinta-ala on 218 neliökilometriä. Asukkaita on 27&nbsp;400 henkeä (vuonna 2010).

Novolakin piiri sijaitsee Dagestanin luoteisosassa vuoriston reuna-alueella. Se rajoittuu pohjoisessa ja koillisessa Hasavjurtin piiriin, kaakossa Kazbekin piiriin sekä lounaassa ja lännessä Tšetšeniaan.

Piiriin kuuluu 12 maalaiskuntaa: Ahar, Banaijurt, Gamijah, Dutši, Jamansu, Novokuli, Novolakskoje, Novomehelta, Novotšurtah, Šušija, Tšapajevo ja Tuhtšar. Hallinnollinen keskus on Novolakskojen kylä, josta on 99 kilometriä tasavallan pääkaupunkiin Mahatškalaan. Asutuskeskuksia on yhteensä 15. Vuoden 2002 väestönlaskennan mukaan asukkaista on 46,0 % lakeja, 28,8 % tšetšeenejä ja 23,8 % avaareja. Kaupunkiväestöä ei ole.

Seudun pääelinkeino on maatalous, joka on erikoistunut karjanhoitoon sekä viljan, maissin, auringonkukan ja perunan viljelyyn. Lisäksi on leipomoita, myllyjä ja rakennustarvikkeiden tuotantoa. Piirin kautta kulkee Donin Rostovin ja Bakun välinen valtatie.

Piirissä toimii kaksi lastentarhaa ja 19 koulua. Kulttuurilaitoksia ovat 15 kerhotaloa ja 9 kirjastoa.

Paikallislehtenä ilmestyy lakin- ja venäjänkielinen *Zamanalul tšu* (”Ajan ääni”).

## Lähteet

## Aiheesta muualla

* Novolakin piiri Dagestanin presidentin sivustolla  
* Novolakin piiri Dagestanin hallituksen sivustolla
Ilči

**Ilči** (Илчи, suomeksi ”Sanansaattaja”) on Venäjällä Dagestanin pääkaupungissa Mahatškalassa ilmestyvä lakinkielinen sanomalehti.

Ilči on perustettu vuonna 1991. Samannimistä lehteä julkaistiin muutaman kuukauden ajan vuonna 1917. Nykyään se ilmestyy kerran viikossa A3-kokoisena ja 24-sivuisena. Painosmäärä oli vuoden 2011 alussa noin 3000 kappaletta.

Lehden teemoja ovat Dagestanin yhteiskuntaelämä sekä lakien kulttuuri ja historia. Julkaisijoina toimivat tasavallan hallitus ja kansalliskokous. Päätoimittaja on Katšar Guseinajeva.

## Aiheesta muualla
* Ilčin sivusto
McKey Sullivan

**Brittany "McKey" Sullivan** (s. 9. syyskuuta 1988 Lake Forest, Illinois) on yhdysvaltalainen malli. Hän voitti *[[Huippumalli haussa]]* -ohjelman 11. tuotantokauden.
Kaunomerimetso

**Kaunomerimetso** (*Phalacrocorax varius*) on Australaasiassa elävä merimetso. Siitä tunnetaan kaksi alalajia, joista nimialalaji *varius* elää Uudessa-Seelannissa ja alalaji *hypoleucos* Australiassa. Johann Friedrich Gmelin kuvaili lajin holotyypin Uuden-Seelannin Queen Charlotte Soundista vuonna 1789.

## Lähteet
Tasmanianmerimetso

**Tasmanianmerimetso** (*Phalacrocorax fuscescens*) on Australian kotoperäinen pelikaanilintu. Lajilla on kaksi erillistä esiintymisaluetta, joista pienempi on Lounais-Australian rannikolla, ja laajempi Tasmaniassa, Victoriassa ja muualla Etelä-Australiassa. Louis Jean Pierre Vieillot kuvaili lajin holotyypin Tasmaniasta vuonna 1819.

## Lähteet
Wallach

**Wallach** voi tarkoittaa seuraavia:

;henkilöitä:
* Eli Wallach (1915-2014), yhdysvaltalainen näyttelijä
* Otto Wallach (1847-1931), saksalainen kemisti, Nobelin kemianpalkinnon saaja

;muita merkityksiä:
* 6670 Wallach, päävyöhykkeen asteroidi.
Maorimerimetso

**Maorimerimetso** (*Phalacrocorax carunculatus*) on Uuden-Seelannin kotoperäinen merimetso. Sen elinympäristö rajoittuu Cookinsalmeen, jossa se pesii vain Marlborough Soundsissa. Lajin kanta on 102–126&nbsp;paria. Johann Friedrich Gmelin kuvaili lajin holotyypin Uuden-Seelannin Queen Charlotte Soundista vuonna 1789.

## Lähteet
Lars Løkken Østli

**Lars Løkken Østli** (s. 21. marraskuuta 1986 Hamar, Norja) on norjalainen jääkiekkoilija, joka edusti kaudella 2010–2011 Ruotsin Elitserienissä pelaavaa Luleåta.

## Lähteet
*
Melonta kesäolympialaisissa 1952 – miesten 10 000 metrin kajakkikaksikko

**Helsingin olympiakisojen miesten kajakkikaksikoiden 10&nbsp;000 metrin [[Melonta kesäolympialaisissa 1952|melontaan]]** osallistui 18 paria. Kilpailu käytiin suoraan loppukilpailuna 27. heinäkuuta Soutustadionilla.

## Loppukilpailu

## Lähteet
* Tulokset puolaksi 

## Aiheesta muualla
* Kilpailu Ylen elävässä arkistossa
Heinrich Lübke

**Karl Heinrich Lübke** (14. lokakuuta 1894 – 6. huhtikuuta 1972) oli saksalainen kristillisdemokraattinen poliitikko. Hän oli Saksan liittotasavallan liittopresidentti 1959–1969. Vuonna 1932 Lübke valittiin Preussin parlamenttiin.

Uransa alussa Lübke toimi maatalousjärjestöissä. Hänet valittiin Preussin maapäivien jäseneksi katolisen keskustapuolueen edustajana. Hitlerin valtakaudella hän oli ensin vangittuna korruptiosta syytettynä 20 kuukauden ajan ja toimi sitten varajohtajana berliiniläisessä insinööritoimistossa sodan loppuun saakka, muun muassa rakennusmestarina Peenemünden tutkimuskeskuksessa jossa kehitettiin natsi-Saksan rakettiaseita. Rakennustyömaalla Lübken komennossa työskenteli satoja keskitysleirivankeja, vuodelta 1942 on säilynyt viesti jossa Lübke toivoo saavansa alaisuuteensa 500 hollantilaista pakkotyöläistä. Lübke rakennutti vankityövoimalla myös parakkeja Buchenwaldin keskitysleirille, osa Lübken työmailla kuolleista vangeista ilmeisesti teloitettiin. Sodan jälkeen Lübke palasi politiikkaan kristillisdemokraattina. Hänestä tuli vuonna 1947 Nordrhein-Westfalenin ja vuonna 1953 liittovaltion maatalousministeri. Liittopäivien jäsenenä hän oli vuodesta 1949. Lübke sai 1950-luvulla arvostusta Saksan liittotasavallan maatalouden ja elintarviketuotannon uudelleenorganisoijana.

Vuonna 1959 hänet valittiin liittopresidentiksi; hänen vastaehdokkaanaan oli sosialidemokraattien professori Carlo Schmid.

## Lähteet
Henri Filhol

**Antoine Pierre Henri Filhol** (11. toukokuuta 1843 Toulouse – 28. huhtikuuta 1902 Pariisi) oli ranskalainen lääkäri, luonnontutkija, hämähäkkitutkija ja paleontologi.

Henri Filholin isä oli Toulousen museon konservaattori Édouard Filhol. 1873 Filhol väitteli lääketieteen tohtoriksi, väitöksen nimi oli *De la sensibilité récurrente dans la main*. Hän toimi lääkärinä ja luonnontieteilijänä ranskalaisten tutkimusmatkalla Uuden-Seelannin Campbell Islandille vuonna 1874. Retkikunnan tarkoituksena oli havainnoida Venuksen ylikulkua ja tehdä luonnontieteellisiä tutkimuksia. Saaren korkein huippu nimettiin hänen kunniakseen Filhol Peakiksi. Vuonna 1897 hänet valittiin Ranskan tiedeakatemiaan. Vuosina 1894–1902 Filhol toimi Pariisin Muséum national d'Histoire naturellen vertailevan eläinanatomian luennoitsijana.

Filhol nimesi linnuista sepelmerimetson 1874.

## Kuvia

Adapis parisiensis MHNT PAL 2013 0 1014 Esamps 46 Oligocène Filhol.jpg|*Adapis parisiensis* MHNT
Hyaenodon Filholi MHNT PAL 2013 0 1013 1 3 Filhol Caylus Oligocène.jpg|*Hyaenodon Filholi* MHNT
Canis lupus Canine percée MHNT PRE 2010.0.12.2 Henri Filhol.jpg|Suden kulmahampaista tehdyt korut Madeleinen kulttuuri MHNT
Filhol - Pendeloque en bois de renne - MHNT GOU 99 24 87.jpg|Poronsarvikorut Madeleinen kulttuuri MHNT


## Lähteet
*Gallica
Rexall Place

**Rexall Place** on urheiluareena, joka sijaitsee Edmontonissa Albertassa. Se oli kotihalli NHL-liigassa pelaavalle Edmonton Oilersille vuosina 1974–2016. Rexall Placessa pelasivat myös WHL-liigan Edmonton Oil Kings ja NLL-liigan Edmonton Rush. Areena toimi Oilersin kotihallina jo WHA:n aikana 1970-luvulla. Rexall Place suljettiin vuonna 2018, ja rakennuksen purkaminen näyttää todennäköiseltä.



## Kuvia

Tiedosto:Skyreach centre 2001.jpg|Hallin julkisivu vuonna 2001
Tiedosto:Curling, overall view of the Tim Hortons Brier venue - Edmonton, Canada.jpg|Curling-turnaus hallissa vuonna 2005


## Lähteet

## Aiheesta muualla

*Rexall Placen kotisivut
Frank Ross

**Francis Joseph Ross, Jr.** (12. elokuuta 1904 Boston, Massachusetts &ndash; 18. helmikuuta 1990 Los Angeles, Kalifornia) oli yhdysvaltalainen elokuvatuottaja. Hän valmistui Princetonin yliopistosta ja aloitti elokuvauransa näyttelijänä 1929. Myöhemmin hän siirtyi Hal Roachin palvelukseen tuottajaksi ja toimi muun muassa apulaistuottajana elokuvassa *[[Hiiriä ja ihmisiä (vuoden 1939 elokuva)|Hiiriä ja ihmisiä]]* (1939). Ross sai yhdessä Mervyn LeRoyn kanssa Oscar-kunniapalkinnon lyhytelokuvasta *[[The House I Live In]]* vuonna 1945. Muihin Rossin tuottamiin elokuviin kuuluvat muun muassa *[[Liekki ja nuoli]]* (*Flame and the Arrow* (1950), *[[Näin hänen kuolevan]]* (*The Robe*, 1953) ja *[[Gladiaattorit (vuoden 1954 elokuva)|Gladiaattorit]]* (*Demetrius and the Gladiators*, 1954). Rossin ensimmäinen avioliitto oli näyttelijä Jean Arthurin kanssa. Toinen aviopuoliso oli näyttelijä Joan Caulfield.

## Lähteet
Melonta kesäolympialaisissa 1952 – miesten 1 000 metrin kanadalaisyksikkö

**Helsingin olympiakisojen miesten kanadalaisyksiköiden 1&nbsp;000 metrin [[Melonta kesäolympialaisissa 1952|melontaan]]** osallistui 10 melojaa. Kilpailu käytiin 28. heinäkuuta Soutustadionilla.

## Alkuerät

Kummastakin erästä neljä nopeinta loppukilpailuun.

**1.erä**

**2.erä**

## Loppukilpailu

## Lähteet
* Tulokset puolaksi
Naloksoni

**Naloksoni** on vasta-aine opioidien kuten heroiinin tai morfiinin yliannostukseen. Naloksoni kiinnittyy joitain opioideja hanakammin opioidireseptoreihin kumoten siten niiden vaikutuksen. Naloksoni toimii antagonistina kaikissa opioidireseptoreissa, mutta voimakkaimmin μ-reseptorissa. Suomessa naloksonia myydään valmistenimillä Nalofarm, Nexodal ja Ventizolve.

Naloksonin patentoi 1961 Jack Fishman, Mozes J. Lewenstein ja japanilainen Daiichi Sankyo -lääkeyhtiö. Naloksoni on WHO:n listalla yhteiskunnalle tärkeimmistä lääkkeistä.

Naloksoni on syntetisoitu tebaiinista, ja sen kemiallinen rakenne muistuttaa oksimorfonia, niiden ainoan eron ollessa typpiatomiin liittynyt allyyliryhmä (prop-2-enyyliryhmä) metyyliryhmän sijaan. Naloksonin (naloxone) nimi on johdettu sanoista **''N''-al**lyl ja **ox**ymorph**one**.

Sitä on yhdessä buprenorfiinin kanssa lääkkeessä nimeltä Suboxone, joka on tarkoitettu opioidiriippuvaisten hoitoon. Naloksonia on myös lääkkeessä nimeltä Targiniq yhdessä oksikodonin kanssa estämään ummetusta potilailla, jotka joutuvat syömään oksikodonia pitkiä aikoja. Naloksonin läsnäolo lääkkeessä estää myös sen väärinkäyttöä. Jos lääke otetaan kuten pitääkin (eli oraalisesti tai sublinguaalisesti), naloksonilla ei ole merkittävää fysiologista vaikutusta, kun taas suonensisäisesti otettuna naloksoni estää opioidireseptoreiden aktivoitumista.

Isossa-Britanniassa ja Saksassa tehdyissä tutkimuksissa heroiinin ja muiden opiaattien yliannostuskuolemat vähenivät huomattavasti, kun naloksonia ja yliannostuksen liittyviä ensiapuohjeita jaettiin kaikkiaan yli 200 päihderiippuvaiselle. Naloksonia annettiin 30:lle yliannostuksen saaneelle, joista kaikki selvisivät hengissä. Naloksonin jakelu ei näyttänyt lisäävän normaalitilannetta suurempaa riskinottoa huumeidenkäytössä. Pelastuslääkkeen jälkeenkin yliannoksen nauttinut tarvitsee sairaalahoitoa. Nykyään useassa maassa naloksonia annetaan opioidiriippuvaisille ja opioideja käyttäville kipupotilaille sekä heidän läheisilleen. Suomessa opioidien käyttäjien läheiset eivät saa naloksonia.

Pohjois-Amerikassa opioidiepidemiaa hillitään Opiant Pharmaceuticals -yhtiön naloksonia sisältävällä *Narcan*-nenäsumutteella, jota markkinoi Adapt Pharma. Nenäsumute on suomalainen keksintö.

## Katso myös
* Nalmefeeni
* Naltreksoni

## Lähteet

## Aiheesta muualla

* Reach for Me: Fighting to End the American Drug Overdose Epidemic Dokumenttielokuva yhdysvaltalaisesta kansanliikkeestä tuoda naloksoni opioidiriippuvaisten ja kipupotilaiden saataville.
* PubChem: Naloxone 
* DrugBank: Naloxone 
* Kyoto Encyclopedia of Genes and Genomes (KEGG): Naloxone 
* ChemBlink: Naloxone 
* Huumemyrkytyksen lääkehoito Matti O. Huttunen, Lääkkeet mielen hoidossa, 24.9.2017.
*
Sepelmerimetso

**Sepelmerimetso** (*Phalacrocorax campbelli*) on Uuden-Seelannin kotoperäinen merimetso. Se elää ainoastaan Uuden-Seelannin eteläisellä, eristyneellä Campbell Islandilla. Sen kanta on huonosti tunnettu, mutta saattaa olla noin 8&nbsp;000&nbsp;paria. Henri Filhol kuvaili lajin holotyypin Campbell Islandilta vuonna 1878.

## Lähteet
Got Me Under Pressure

**Got Me Under Pressure** on yhdysvaltalaisen blues rock-/hard rock- yhtye ZZ Topin kappale vuodelta 1983. Se julkaistiin myös singlenä saavuttaen listasijoituksen 18. kotimaansa Mainstream Rock -listalla.

Öljy-yhtiö Pennzoil käytti kappaletta Televisiomainoksessaan vuonna 2008.

Vuonna 1985 Billy Gibbons kertoi, että kappaleen sanoituksissa ei ole kyse esimerkiksi tyttöystävän ynnä muun vastaavan kautta koetusta paineesta.

## Lähteet
Hangon vaakuna

**Hangon vaakuna** on Hangon kaupungin tunnus. Uudistetun vaakunan aiheen esikuvana on vuonna 1863 valmistunut Russarön majakka. Tähti esiintyi jo kaupungin vuonna 1881 vahvistetussa vaakunassa.

Vaakunan selitys on ”sini-hopeakatkoisessa kilvessä hopea-punakatkoinen majakka, jonka ovi- ja ikkuna-aukot ovat siniset; tornin yläpuolella kuusisakarainen hopeatähti.” Vaakunan on piirtänyt vanhan vaakunan pohjalta Gustaf von Numers.

Hangon kaupunginvaltuusto hyväksyi vaakunan kokouksessaan 9. syyskuuta 1959, ja sisäasiainministeriö vahvisti vaakunan käyttöön 4. tammikuuta 1960.

## Lähteet
* 

### Viitteet

## Aiheesta muualla
;Kirjallisuutta venäjäksi
* Бойко Дм. А. *Геральдика Великого Княжества Финляндского*. – Запорожье, 2013.
Linnan tähdet

**Linnan tähdet** on suomalainen tositelevisiosarja, joka alkoi MTV3:lla 24. tammikuuta 2011. Ohjelma perustuu ruotsalaiseen formaattiin *Stjärnorna på slottet*. 

Ensimmäisellä kaudella kuusi julkisuudesta tuttua henkilöä matkustaa Barcelonan lähellä sijaitsevaan Sant Morin linnaan. Toisella kaudella mennään Italiaan Toscanan lähellä olevaan Castello di Pergolato -linnaan. ”Tähdet” viettävät linnassa viikon ylellisissä oloissa kameroiden seuratessa heidän eloaan. Jokainen tähti saa päättää yhden päivän ohjelmasta aktiviteeteista illalliseen.

## Ensimmäinen tuotantokausi

## Toinen tuotantokausi

## Lähteet

## Aiheesta muualla
*Ohjelman esittely MTV3:n sivuilla
Verner Peltonen

**Verner Peltonen** (myös **Werner Peltonen**, 13. joulukuuta 1907 – 5. kesäkuuta 1989) oli suomalainen jalkapalloilija.

Välihyökkääjänä pelannut Peltonen edusti urallaan 1934–1941 Helsingin Tovereita mestaruussarjassa. Kaikkiaan hän pelasi seitsemän kauden aikana 64 pääsarjatason ottelua, joissa hän teki viisi maalia. Peltonen edusti Suomen maajoukkuetta yhdessä maaottelussa 1941.

## Lähteet
Rutger Petterson

**Kjell Rutger Petterson** (s. 27. kesäkuuta 1952) on entinen suomalainen jalkapalloilija.

Hyökkääjänä pelannut Petterson edusti urallaan Åbo IFK:a 1969, Turun Tovereita 1970–1972, Turun Pyrkivää 1973–1975 ja Turun Palloseuraa mestaruussarjassa 1976–1978. Kolmen mestaruussarjakauden aikana hän pelasi 65 ottelua, joissa hän teki 28 maalia. TPS:n jälkeen Petterson pelasi vielä Ruotsissa toiseksi korkeimmalla sarjatasolla ja allsvenskanissa IK Sleipnerissa 1979–1980 ja 1982 sekä Åtvidabergissa 1981–1982.

Petterson pelasi Suomen maajoukkueessa kaksi maaottelua vuonna 1974 ja seitsemän nuorten (alle 23 v) maaottelua. 

Petterson kävi Turun ruotsalaista klassista lyseota 1960-luvulla. Petterson asuu Ruotsissa.

## Lähteet
Pienviljely

**Pienviljely** tarkoittaa maanviljelyä pienessä muodossa.

## Pienviljely Suomessa
Suomeen pienviljelyn aate tuotiin 1900-luvun alussa. Tuolloin Suomen maaseutua hallitsivat suuret tilat ja kartanot, jotka työllistivät maaseudun kansaa. Tuloerot suurenivat 1800-luvulla voimakkaan väestönkasvun myötä ja vuosikymmenien viha puhkesi lukuisina veritöinä vuoden 1918 sisällissodassa. Vuonna 1919 torppareille, lampuodeille ja mäkitupalaisille kuitenkin päätettiin antaa oikeus lunastaa tilansa edullisella hinnalla ja yli 50 000 torppaa ja 70 000 mäkitupaa muuttuivat pientiloiksi. Maareformia jatkettiin vuoden 1922 Lex Kalliolla. Pienviljelmien määrä kasvoi aina 1960-luvulle saakka, jolloin saavutettiin maksimi (240 000 yksikköä).

Tyypilliseen pientilaan sodan jälkeisessä Suomessa kuului noin 6 hehtaaria viljelyalaa sekä muutama kymmenen hehtaaria metsää. Tilalla pidettiin neljää lehmää (maito kuljetettiin meijeriin) sekä muutama lammas, muutama kana ja taloussika perheen tarpeita varten. Hevosta pidettiin metsä- ja peltotöitä varten. Pientilat olivat useimmiten omavaraisia.

Sodan jälkeen maatalous koneellistui vauhdilla, mutta pienviljelmät jäivät tästä kehityksestä jälkeen. Koneellistamiseen ei ollut varaa.
Pientilojen isännät ja emännät jäivät monesta edusta vaille, esimerkiksi lomiin ei ollut karjan vuoksi mahdollisuus irrottautua. Kahdeksan tunnin työpäivä ei tullut kysymykseenkään, vaan töitä tehtiin niin paljon kun niitä oli. Kun talvella työpäivä oli keskimäärin 12-tuntinen, niin kesällä se saattoi peltotöiden takia venyä jopa 17-tuntiseksi.  1960-luvulla pientilojen määrä alkoi kuitenkin vähentyä ja ihmiset muuttivat kaupunkeihin. Maatalouden ylituotannon takia pienviljelyä alettiin tehdä aina vain vaikeammaksi, ja 1990-luvulle tultaessa oli suurin osa pienviljelijöistä jo antanut periksi.

## Katso myös
* Asutustoiminta Suomessa
Sarvisaniaiset

**Sarvisaniaiset** (*Platycerium*) on saniaissuku kallioimarrekasvien heimossa. Suku on levinneisyydeltään pantrooppinen, Afrikassa ja Madagaskarilla kasvaa kuusi, Australaasiassa 8–11 ja Etelä-Amerikassa yksi laji. Sarvisaniaiset ovat alavissa, subtrooppisissa ja trooppisissa metsissä puiden rungoilla, harvoin kivillä kasvavia epifyyttejä eli päällyskasveja. Saniaisten lehdet ovat erilaistuneet ehyiksi pesälehdiksi (tai komero-, päällys-) ja haarukkamaisesti haarautuviksi kasvulehdiksi. Lehdet ovat tähtikarvojen peittämiä. Koristeellisen kasvutapansa vuoksi monia lajeja kasvatetaan yleisesti koristekasveina. Sarvisaniaisten lajeista esimerkiksi hirvensarvisaniainen (*Platycerium bifurcatum*) on yleinen huonekasvina.

## Lajit

## Lähteet
* Kreier, H-P. & Schneider, H. 2006: Phylogeny and biogeography of the staghorn fern genus *Platycerium* (Polypodiaceae, Polypodiidae).  American Journal of Botany 93: 217-225. 
* 
* 

## Aiheesta muualla
* Finto: Kassu – Kasvien suomenkieliset nimet: ''Platycerium''
* Suomen Lajitietokeskus: Sarvisaniaiset – ''Platycerium''
Euroopanvieras

**Euroopanvieras** (*Cuscuta europaea*) on vieraiden eli humalanvieraiden sukuun kuuluva loiskasvilaji. Sitä esiintyy luonnonvaraisena suuressa osassa Eurooppaa ja Aasiaa eteläosia lukuun ottamatta. Euroopanvieras jaetaan maailmanlaajuisesti kolmeen muunnokseen, var. *europaea*, var. *indica* ja var. *nepalensis*. Niistä *europaea*-muunnos on vallitseva.

Suomessa edellisestä luokituksesta poiketen euroopanvieras jaetaan kahteen alalajiin: humalanvieras (nokkosvieras) (subsp. *europaea*) ja merenrantavieras (subsp. *halophyta* (Fr.) Hartm.).

## Lähteet

## Aiheesta muualla
* Finto: Kassu – Kasvien suomenkieliset nimet: ''Cuscuta europaea'' L.
Tuomas Kärki

**Tuomas Kärki** on suomalainen verkkofootbagin pelaaja, joka on maailmanmestari ja moninkertainen suomenmestari lajissaan. Hänet valittiin Vuoden helsinkiläisurheilijaksi vuonna 2012.

## Pelaajaura
Kärki pelaa maajoukkueessa ja voitti Suomelle ensimmäisen kullan kaksinpelissä Florian Goetzesiä vastaan. Samoissa kilpailuissa hän voitti pronssia nelinpelissä yhdysvaltalaisen Jonh Leysin kanssa. Kärki valittiin 2010 footbagin Hall of Fameen. 

Kärki on myös voittanut suomenmestaruuksia ja pronsseja sekä kaksin- että nelinpeleissä.

## Lähteet
Julio Maglione

**Julio César Maglione** (s. 14. marraskuuta 1935 Montevideo, Uruguay) on uruguaylainen tohtori, kansainvälisen olympiakomitean jäsen ja kansainvälisen uimaliiton FINA:n presidentti.

Uruguayn kansallisen olympiakomitean (Comité Olímpico Uruguayo) presidenttinä jo vuodesta 1987 lähtien vaikuttanut ja useassa urheiluun liittyvässä vastuutehtävässä toiminut Maglione valittiin vuonna 1996 KOK:n jäseneksi, vuonna 2002 Amerikan kansallisten olympiakomiteoiden ANOC:n varapuheenjohtajaksi ja pitkän aiemman FINA -uran jälkeen vuonna 2009 FINA:n presidentiksi seuraavalle nelivuotiskaudelle pitkäaikaisen jo vuodesta 1988 lähtien FINA:n presidenttinä toimineen algerialaisen Mustapha Larfaouin jäätyä eläkkeelle. 

Maglione sai pian FINA:n johtoon nimeämisensä jälkeen myös ikävän kunnian olla tiettävästi ensimmäinen FINA:n presidentti, jonka aikakautena FINA:n järjestämässä kilpailussa on kuollut uimari, kun Rooman vuoden 2009 maailmanmestaruuskilpailujen 10 km matkan pronssimitalisti yhdysvaltalainen avovesiuimari Fran Crippen kuoli vuonna 2010 sairauskohtaukseen kesken kilpailun Fujairassa Yhdistyneissä arabiemiirikunnissa.

## Lähteet
Hateform

**Hateform** on turkulainen death- ja thrash metal -yhtye. __NOTOC__

Yhtyeen perustivat kitaristi Tomy Laisto, basisti Joni Suodenjärvi ja rumpali Tuomas Vähämaa vuonna 2004. Piakkoin perustamisen jälkeen yhtyeeseen liittyi laulaja Petri Nyström. Vuonna 2005 Insomniumin kitaristi Ville Vänni liittyi Hateformiin, kunnes hänet korvasi vuonna 2006 Mordredin ja Scorched Earth Tacticsin kitaristi Tom Gardiner.

Yhtyeen ensimmäinen albumi *[[Dominance]]* ilmestyi 7:45 Records -levymerkin kautta tammikuussa 2008. Albumin Japanin-painos sisälsi cover-version Leevi and the Leavingsin kappaleesta ”Teuvo, maanteiden kuningas”, mikä julkaistiin myöhemmin singlenä. Vuoden 2008 Finnish Metal Awardsissa yhtye valittiin vuoden tulokkaaksi.

Hateformin toinen albumi *[[Origins of Plague]]* ilmestyi vuonna 2010.

## Jäsenet
* Petri Nyström – laulu (2004–)
* Tomy Laisto – kitara (2004–)
* Tom Gardiner – kitara (2006–)
* Joni Suodenjärvi – basso (2004–)
* Tuomo Latvala – rummut (2009–)

**Entiset jäsenet**
* Ville Vänni – kitara (2004–2006)
* Tuomas Vähämaa – rummut (2004–2009)

## Diskografia
**Studioalbumit**
* 
* 
* 

**Singlet**
* 

**Demot**
* 
* 

## Aiheesta muualla

* Hateformin sivusto  
* 
*
Rikkapuntarpää

**Rikkapuntarpää** (*Alopecurus myosuroides*) on yksivuotinen rikkakasvi ja kuuluu samaan sukuun viljellyn nurmipuntarpään (*Alopecurus pratensis*) kanssa.

## Ulkonäkö ja koko
Rikkapuntarpää voi kasvaa jopa metrin korkuiseksi. Sen kukinto on tiivis tähkä, joka kasvaa 3–12 cm pitkäksi ja 4–6 mm leveäksi, hyvin samantapaiseksi kuin nurmipuntarpäällä. Lehdet ovat 4–15 cm pitkät ja 3–8 mm leveät. Siemen on 2–3 mm pitkä ja ovaalimainen.

## Levinneisyys
Rikkapuntarpää on kotoisin Aasiasta ja Pohjois-Amerikasta. Sitä on alettu viljellä rehuksi ja laidunheinänä myös Australiassa ja Pohjois-Amerikassa. Rikkapuntarpäätä kasvaa viljakasvustossa, etenkin syysviljakasvustossa.

## Lähteet
* C.E. Hubbard: Grasses. A Guide to their Structure, Identification, Uses and Distribution in the British Isles. Penguin, London 1992, S. 235, .
* Hämet-Ahti, L., Suominen, J., Ulvinen, T. & Uotila, P. (eds), 1998; Retkeilykasvio (Field Flora of Finland); Ed. 4. 656 pp.; Finnish Museum of Natural History, Botanical Museum. Helsinki.

## Aiheesta muualla
*Kasviatlas: Rikkapuntarpää (''Alopecurus myosuroides'')
*ITIS: ''Alopecurus myosuroides'' 
*United States Department of Agriculture (USDA): ''Alopecurus myosuroides'' 
*Flora of China: ''Alopecurus myosuroides''
Wilton

**Wilton** viittaa muun muassa seuraaviin:

*Wiltonin diptyykki, National Galleryssa säilytettävä diptyykki 1300-luvulta
*Wilton-Fijenoord, Alankomaissa 1929–1999 toiminut laivanrakennus ja korjausyritys
;Britannian kuninkaallinen laivasto
* HMS Wilton (L128), Hunt-luokan hävittäjä
* HMS Wilton (M1116), kokeellinen miinanraivaaja.

## Paikkoja
*Winton, Australia
;Englanti
*Winton, Wiltshire
*Winton, North Yorkshire
*Winton, Herefordshire
;Yhdysvallat
*Winton, Alabama
*Winton, Arkansas
*Winton, Connecticut
*Winton, Iowa
*Winton, Kalifornia
*Winton, Maine
*Winton, Minnesota
*Winton, New Hampshire
*Winton, New York
*Winton, Pohjois-Dakota
*Winton, Wisconsin

## Sukunimi
*Michael Wilton (s. 1962), yhdysvaltalainen muusikko
*Penelope Wilton (s. 1946), brittiläinen näyttelijä
*Tamsin Wilton (1952–2006), brittiläinen ihmisen seksuaalisuuden professori
*William Wilton (1865–1920), skotlantilainen jalkapallovalmentaja.
Winchelsey

**Winchelsey** voi tarkoittaa seuraavia:

* Robert Winchelsey (n. 1240-1313), englantilainen teologi ja Canterburyn arkkipiispa
;Britannian kuninkaallinen laivasto
* HMS Winchelsey (1694), 32-tykkinen viidennen luokan alus
* HMS Winchelsey (1706), 26-tykkinen viidennen luokan alus
* HMS Winchelsey (1708), 36-tykkinen viidennen luokan alus
Surgutin kansainvälinen lentoasema

**Surgutin kansainvälinen lentoasema** ()  on Venäjän öljykeskus Surgutin kaupungista kymmenen kilometriä pohjoiseen sijaitseva kansainvälinen lentoasema. Lentoasemalla on yksi 2 790 metriä pitkä kiitotie. Se on ollut Hanti-Mansian vilkkain lentoasema. Vuonna 2012 lentoasemaa käytti 1 150 000 matkustajaa.

## Historia

Vuoden 2011 tammikuussa lentoasemalla sattui vakava onnettomuus, kun Kolavian operoima Tupolev Tu-154B-2 tuhoutui tulipalossa täysin. Onnettomuus vaati neljä ihmishenkeä ja 43 loukkaantui.

## Lentoyhtiöt ja kohteet

## Lähteet

## Aiheesta muualla
* World Aero Data - SGC; USRR
Whitley

**Whitley** viittaa muun muassa seuraaviin:

*HMS ''Whitley'', Britannian Kuninkaallisen laivaston hävittäjä
*Armstrong Whitworth Whitley, brittiläinen pommikone

## Sukunimi
*Aurtis Whitley (s. 1977), trinidadtobagolainen jalkapalloilija
* Edward Whitley, yhdysvaltalainen ympäristötutkija, joka perusti Whitley Awardsin vuonna 1994
* Gilbert Percy Whitley (1903–1975), australialainen kalatutkija
* Herbert Whitley (k. 1955), Paigntonin eläintarhan perustanut miljonääri
* Keith Whitley (1954–1989), yhdysvaltalainen kantrilaulaja
* Norman Whitley (1890–1982) brittiläinen olympiamitalisti
* Ray Whitley (1901–1979), yhdysvaltalainen kantrilaulaja ja näyttelijä
Marsh

**Marsh** on muun muassa seuraavien henkilöiden sukunimi:

* Edward Marsh, (1872–1953), brittiläinen yleisnero, kääntäjä, taiteiden suojelija ja virkamies
* Edward Marsh (1874–1932), yhdysvaltalainen soutaja ja olympiavoittaja
* Frank Lewis Marsh (1899–1992), yhdysvaltalainen biologi ja kreationisti
* George Perkins Marsh (1801–1882), yhdysvaltalainen diplomaatti ja kielitieteilijä
* Hanna Marsh (s. 1979), suomalainen laulaja ja lauluntekijä
* Henry Marsh (s. 1948), englantilainen muusikko
* Henry Marsh (s. 1950), englantilainen neurokirurgi ja kirjailija
* Henry Marsh (s. 1954), yhdysvaltalainen estejuoksija ja olympiaurheilija
* James Marsh (s. 1963), englantilainen elokuvaohjaaja
* Jean Marsh (1934–2025), brittiläinen näyttelijä ja käsikirjoittaja
* Jodie Marsh (s. 1978), englantilainen mediapersoona, kehonrakentaja ja glamourmalli
* Mike Marsh (s. 1967), yhdysvaltalainen pikajuoksija
* Minna Marsh (s. 1967), suomalainen toimittaja, kirjailija ja mentaalivalmennuksen uranuurtaja
* Ngaio Marsh (1894–1982), uusiseelantilainen kirjailija ja näytelmäohjaaja
* Othniel Charles Marsh (1831–1899), yhdysvaltalainen paleontologi
* Phil Marsh (s. 1986), englantilainen jalkapalloilija
* Richard Marsh (1857–1915), brittiläinen kirjailija, oik. Richard Bernard Heldmann
* Shaun Marsh (s. 1983), australialainen kriketinpelaaja
* Thomas B. Marsh (1799–1866), Myöhempien Aikojen Pyhien Jeesuksen Kristuksen kirkon merkkihenkilö
* Tony Marsh (1931–2009), brittiläinen Formula 1 -kuljettaja.

## Kuvitteellisia henkilöitä

* Stan Marsh, komediasarjassa South Park
Reznikoff

**Reznikoff** on seuraavien henkilöiden sukunimi:

* Charles Reznikoff (1894-1976), yhdysvaltalainen runoilija
* Iegor Reznikoff (s. 1938), ranskalainen muusikko ja musiikkitieteilijä
HMS Zealous

**HMS Zealous** on ollut kolmen Britannian Kuninkaallisen laivaston aluksen nimenä.

* HMS Zealous (1785), Edgar-luokan 74-tykkinen kolmannen luokan linjalaiva
* HMS Zealous (1864), Bulwark-luokan 91-tykkinen toisen luokan linjalaiva
* HMS Zealous (R39), Z-luokan hävittäjä.
McKinnon

**McKinnon**, **MacKinnon** tai **Macckinnon** on muun muassa seuraavien henkilöiden sukunimi:

* Betty McKinnon (1925–1981), australialainen pikajuoksija
* Catharine MacKinnon (s. 1946), yhdysvaltalainen oikeustieteen professori ja radikaali feministi
* Clinton McKinnon (s. 1969), yhdysvaltalais-australialainen muusikko
* Dennis McKinnon (s. 1961), yhdysvaltalainen amerikkalaisen jalkapallon pelaaja
* Esme Mackinnon (1913–1999), brittiläinen alppihiihtäjä
* Gary McKinnon (s. 1966), brittiläinen krakkeri
* Jeremy McKinnon (s. 1985), yhdysvaltalainen muusikko
* Joel McKinnon Miller (s. 1951), yhdysvaltalainen näyttelijä
* Kate McKinnon (s. 1984), yhdysvaltalainen näyttelijä ja koomikko
* Lucas McKinnon (s. 1984), uusiseelantilainen karateka
* Nathan MacKinnon (s. 1995), kanadalainen jääkiekkoilija
* Ray McKinnon (s. 1957), yhdysvaltalainen näyttelijä
* Roderick MacKinnon (s. 1956), yhdysvaltalainen neurobiologi, Nobelin kemianpalkinnon saaja
* Simmone Jade MacKinnon (s. 1973), australialainen näyttelijä.

## Kuvitteellisia henkilöitä

* Marlene McKinnon, Feeniksin killan jäsen J. K. Rowlingin *[[Harry Potter]]*-kirjasarjassa
HMS Zubian

**HMS Zubian** (viirinumero D99) oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa. Aluksen keula oli otettu ''HMS Zulusta'' ja keski- sekä peräosa ''HMS Nubianista'', ja aluksen nimi oli yhdistelmä kummankin aluksen nimestä.

## Valmistus
*Nubianin* keula tuhoutui yöllisessä taistelussa 26.–27. lokakuuta 1916 Folkestonen edustalla Saksan keisarikunnan laivaston torpedoveneen laukaiseman torpedon osumasta. Vaurioitunut alus hinattiin matalikolle Doverin lähistölle. *Zulun* perä tuhoutui 8. marraskuuta 1916 Dunkerquen lähistöllä miinan räjähdyksessä. Vaurioitunut alus hinattiin Calais'hen. Kumpikin hylky hinattiin Chathamin telakalle, jossa *Zubian* koottiin liittämällä osat yhteen. Haasteena oli alusten leveyksissä ollut 3,5 tuuman (89 millimetrin) ero.

## Palvelus
Alus palveli sodan loppuun ja se upotti 4. helmikuuta 1918 Essexin rannikolla syvyyspommein ja lopulta törmäämällä Saksan keisarikunnan laivaston miinanlaskussa olleen sukellusveneen *[[SM UC-50]]*. Alus myytiin romutettavaksi 9. joulukuuta 1919 Fryerille Sunderlandiin.

## Lähteet
*
*
*

### Viitteet
HMS Yaxham

**HMS Yaxham** (viirinumero M2780) oli Britannian kuninkaallisen laivaston Ham-luokan miinanraivaaja, joka nimettiin Norfolkissa sijaitsevan Yaxhamin kylän mukaan.

## Valmistus

Alus tilattiin Cowesista J. Samuel White and Companyltä. Se laskettiin vesille 21. tammikuuta 1958 ja otettiin palvelukseen 19. maaliskuuta 1959.

## Palvelus
Alus oli vuodesta 1959 vuoteen 1962 Portlandissa 51. miinanraivaajalaivueessa (), jonka nimi vaihtui 1. lokakuuta 1962 3. miinanraivaajalaivueeksi. Alus muutettiin 1964 tutkimusalukseksi, jolloin se nimettiin *HMS Woodlarkiksi*. Alus oli palveluksensa loppuajan sijoitettuna Southamptonin yliopiston merivoimien kadettien koululaivaksi (). Se tuhoutui 1986 maalilaivana.

## Lähteet
*
*

### Viitteet

## Aiheesta muualla
*Battleships-cruisers.co.uk
Josef Rixner

**Josef Rixner** (1902–1973) oli saksalainen säveltäjä ja kapellimestari. Rixner on säveltänyt tangoja, muun muassa "Tango Poesie" vuonna 1937. Muita sävellyksiä ovat tango "Blauer Himmel" (suom. "Sinitaivas"), "Die nächtliche Gitarren" (suom. "Yön kitarat" ja "Öiset kitarat") ja "Malaga".
Mayim Bialik

**Mayim Hoya Bialik** (s. 12. joulukuuta 1975 San Diego, Kalifornia) on yhdys­valtalainen näyttelijä ja neuro­tieteilijä. Hän tuli tunnetuksi lapsi­näyttelijänä esiintyessään sarjassa *[[Kullannuppu]]*. Bialik on esiintynyt komedia­sarjassa *[[Rillit huurussa]]* vuodesta 2010.

## Ura

Mayim Bialik aloitti näyttelijän­uransa 1980-luvun lopulla lapsi­näyttelijänä. Hän esiintyi muun muassa elo­kuvissa *[[Koston paholainen]]* ja *[[Ikuiset ystävät]]*. Vuosina 1990–1995 Bialik esitti pääosaa televisio­sarjassa *Kullan­nuppu*. Tämän jälkeen hän näytteli useissa ääni­rooleissa.

Bialik on esiintynyt 2000-luvulla televisio­sarjoissa *[[Jäitä hattuun]]* ja *[[Salattu teinielämä]]*. Hän esittää neuro­tieteilijä Amy Farrah Fowleria komedia­sarjassa *Rillit huurussa*.

Näyttelijän­uransa lisäksi Bialik on opiskellut Kalifornian yli­opistossa neurotiedettä, juutalaista teologiaa ja hepreaa. Hänellä on tohtorin­tutkinto neuro­tieteestä. Bialikin väitös­kirja käsitteli Prader–Willin oireyhtymää.

## Yksityiselämä

Bialik oli yhdeksän vuotta naimisissa Michael Stonen kanssa. He erosivat vuonna 2012. Parilla on kaksi poikaa (s. 2005 ja 2008). Bialik toimii luonnon­mukaista elämän­tapaa ja vanhemmuutta kannattavan Holistic Moms Network -järjestössä. Vuonna 2012 hän julkaisi vanhemmuutta käsittelevän kirjan *Beyond the Sling*.

Bialik on juutalainen ja toimii aktiivisesti seurakunnassaan. Hän on ohjannut juutalaista a cappella -kuoroa ja säveltänyt kuorolle musiikkia. Hän toimii Jewish Free Loan Association -järjestössä.

## Filmografia

### Videopelit

* *[[X2: Wolverine’s Revenge]]*, Bush Pilot / May Deuce (ääni, 2003)

## Lähteet

## Aiheesta muualla

* Viralliset kotisivut  
*